Natrium permanganat

Natrium permanganat ialah sebatian kimia natrium dengan formula kimia NaMnO4. Sebatian ini memiliki ciri-ciri yang agak serupa dengan kalium permanganat, tetapi tidak banyak digunakan disebabkan oleh kos pembuatannya yang mahal.

 Sifat 

Natrium permanganat mempunyai warna ungu gelap atau hijau gelap, bergantung kepada arah cahaya. Sebatian ini merupakan sebatian lembap cair.

Natrium permanganat memiliki hidrat-hidrat seperti bentuk monohidrat dan trihidrat, dengan bentuk monohidrat, NaMnO4·H2O merupakan hidrat yang paling umum. Bentuk trihidrat terbentuk di bawah suhu 33.7 ℃ dan monohidrat pula terhasil di atas suhu tersebut.

 Penghasilan 

Natrium permanganat boleh dihasilkan melalui tindak balas mangan dioksida dengan natrium hipoklorit.

2 MnO2 + 3 NaClO + 2 NaOH -> 2 NaMnO4 + 3 NaCl + H2O

Selain itu, natrium permanganat boleh terhasil melalui pengoksidaan natrium manganat dengan gas klorin.

2 Na2MnO4 + Cl2 -> 2 NaMnO4 + 2 NaCl

 Penggunaan 

Natrium permanganat digunakan dalam rawatan air untuk mengawal rasa dan bau air.

 Rujukan 

Kategori:Sebatian natrium
Kategori:Permanganat
Kategori:Agen pengoksidaan